
MARTFŰ VÁROS  POLGÁRMESTERÉTŐL                                                 
J E L E N T É S 
a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

90/2009.(X. 29.) Határozat 

Ifjúságpolitikai Koncepció elfogadásáról

Martfű Város Önkormányzatának Képviselő-testülete Martfű Város Ifjúságpolitikai Koncepcióját megtárgyalta, és az alábbi határozatot hozza:             

1. A Képviselő-testület fenntartja az Ifjúságpolitikai Koncepciójában megfogalmazott feladatokat, melynek időarányos végrehajtását 2011. október 30-áig a Képviselő-testület áttekinti.     

Felelős: Oktatási, Művelődési, Sport, Civil és Egyházi Kapcsolatok Bizottságának Elnöke

2. A rendelkezésre álló anyagi kereteken belül meg kell keresni a lehetőségét egy ifjúsági koordinátor alkalmazásának. 

Határidő: 2010. június 15-éig

Felelős: Asztalos Árpádné igazgató 

Végrehajtásról: 
Az ifjúságsegítő feladat ellátására egy olyan szakképzett, elsősorban martfűi kortárs segítő fiatalt kerestünk, aki képes a fiatalok szociális és kulturális módszerekkel történő aktivizálására, érdekvédelmére, a helyi társadalom és ezen belül a helyi ifjúsági közösség támogatására.

Fontos feladatul tűztük ki a helyi civil közösségek és generációk közötti kapcsolatépítés-tartás, valamint a párbeszéd kiépítésének támogatását. A fiatalok tanácsadással történő segítését (bevonva a családsegítő hálózatot, ha erre szükség van), a munkaerőpiacon való elhelyezkedésük támogatását. Képzések szervezését, és a fiatalok életesélyeinek növelését különböző szakmai és közösségi programokkal.

Erre az összetett és felelősségteljes feladatra a közcélú munkaprogram keretén belül volt lehetőségünk szakembert keresni.

2011. második felében  sikerült Mészáros Ágnes személyében egy hozzáértő, lelkes fiatal  martfűi szakembert találnunk, aki elkezdte a szakmai programok tervezését, kapcsolatépítést és a rendezvények lebonyolítását. Művelődésszervezőként főleg a kultúra és a hagyományőrzés területén próbálja összefogni a fiatalokat, értelmes, hasznos szabadidő eltöltésre ösztönözve őket.

Gondolataik, élethelyzeteik problémájának megvitatására  filmes szakemberként, filmklub sorozatot indít a helyi középiskola pedagógusainak szakmai támogatásával.

Kortárs segítőként sokat tehet a fiatalok aktivizálására városunkban.

A közcélú munkaprogramban történő foglalkoztatása 2011. november 30-ával lejár, költségvetésünkben nincs mód a továbbfoglalkoztatására, ezért jelenleg is vizsgáljuk a pályázati lehetőségeket. 

Kérem a testületet, hogy amennyiben lehetősége nyílik rá támogassa a feladatellátást és az ehhez szükséges szakember biztosítását.

40/2011. (IV.28.) Önkormányzati Határozat

 Martfű Város Önkormányzata Településellátó Szervezete tevékenységéről.

Martfű Város Önkormányzata Képviselő-testülete megtárgyalta a Településellátó Szervezete tevékenységéről szóló beszámolót, melyet  elfogad.

A feladatellátás minőségének javítása, a hatékonyság növelése és a lakossági szolgáltatás magasabb színvonalú ellátása érdekében a Képviselő-testület  az alábbi feladatokat határozza meg:

I. Ivóvíz- és atáShÍh szennyvízszolgáltatás területén:

1./ A kitermelt és a leszámlázott ivóvíz mennyiség nagyarányú (45-55 %) veszteséget mutat, melynek okait fel kell tárni és intézkedéseket kell kidolgozni  annak  minimális szintre csökkentése érdekében.

Határidő: 2011. szeptember 15.

Felelős: intézményvezető

2./ A szolgáltatott ivóvíz minőségének javítása érdekében intézkedési tervet kell kidolgozni  a határértéket meghaladó metán, nátrium, ammónia és nitrit tartalom előírt értékek alá csökkentése érdekében.

Határidő: 2011. szeptember 15.

Felelős: intézményvezető

3./ Részletes tervet kell készíteni az ivóvízhálózat cseréjének ütemezésére, valamint az ivóvíz- és szennyvízhálózat, továbbá a belvízelvezető rendszer és a szennyvíztelep folyamatos karbantartására. 

Az így elkészült terv alapján a Képviselő-testület a rendelkezésre álló anyagi források alapján határozza meg  a feladatok végrehajtásának ütemezését.

A feladatok végrehajtásához a lehetséges pályázati forrásokat fel kell kutatni és minden esetben élni kell a pályázati lehetőségekkel.

A víz- és csatornadíj bevételek minden esetben csak ezen szolgáltatások területén használhatók fel működésre,  felújítása és beruházásra a Képviselő-testület által meghatározottak szerint.  

Határidő: 2011. szeptember 30.

Felelős: intézményvezető

4./A víz- és csatornadíjak beszedése és kintlévőségek csökkentése érdekében minden szükséges intézkedést meg kell tenni

Határidő: 2011. szeptember 15.

Felelős: intézményvezető

II. Településüzemeltetési feladatok:

1./ A TESZ az önkormányzati ingatlanokkal való „jó gazda módjára” történő gazdálkodás érdekében valamennyi épületre és területre kiterjedően szervezze meg a gondnoki , karbantartói és takarítói feladatok szervezetén belüli ellátását, valamint a feladatellátás személyi és tárgyi feltételeit.  A csoport létrehozásával kapcsolatos döntési javaslatot a Képviselő-testület elé kell terjeszteni.

Határidő: 2011. szeptember  15.

Felelős: intézményvezető

2./ A közvilágítási szolgáltatás területén –  pályázati források felkutatásával -  keresni kell a megújuló energiák használatának lehetőségét a működési kiadások csökkentése érdekében.

Határidő: 2011. szeptember 30.

Felelős: intézményvezető

3./ A gyermekétkeztetést biztosító konyha kapacitásának maximális kihasználása érdekében meg kell vizsgálni a településen jelentkező étkezési feladatok (iskola, óvoda, bölcsőde, szociális étkeztetés) egy helyre koncentrálásának lehetőségét.

Határidő: 2011. szeptember 30.

Felelős:  Egészségügyi és Szociális Bizottság 

Az étkezésért fizetendő térítési díj  piaci viszonyokhoz igazított felülvizsgálatát el kell végezni.

Határidő: 2011. június 15.

Felelős : intézményvezető és konyhavezető

4./ A lakás és nem lakás céljára biztosított bérlemények esetén a bérlők helyzetét folyamatosan figyelemmel kell kísérni és mindent meg kell tenni a hátralékok elkerülése, illetve a kintlévőségek behajtása érdekében.  A nem lakás céljára történő helyiségek biztosítása , illetve a piaci alapon biztosított lakás céljára szolgáló bérlemények bérleti szerződéseinél minden esetben élni kell az óvadék, illetve a kaució kikötésével, alkalmazásával.

A bérlemények esetében az éves ráfordítás összege a bevételek erejéig terjedhet.

Határidő: folyamatos

Felelős: intézményvezető

5./ A Fonyód-Bélatelepi önkormányzati üdülő  működése során a bevételek és a kiadások egyensúlyát kell megteremteni.

Határidő: 2011. december 31.

Felelős: intézményvezető

6./ A TESZ költségvetésében szereplő sportcsarnok és sportpálya rezsiköltségét a használat arányában kell megosztani és a meg nem térített költséget támogatásként kell nyilvántartani ( Városi Sportegyesület , Férfi Kézilabda Egyesület, Általános Iskola stb.)

Határidő: 2011. június 30. és folyamatos

Felelős: intézményvezető és gazdasági vezető

III. A TESZ 2011. évi felújítási és beruházási feladati:

A Képviselő-testület a 2011.évi költségvetés elfogadásakor nem engedélyezte a szervezet számára a felújítási és beruházási feladatok tervezését , az e feladatokra ütemezett keretösszeget zárolta.

A fontossági sorrend meghatározása mellett újra kell tervezni a számba vehető források felhasználását és a döntési javaslatot a következő  Képviselő-testületi ülés elé kell terjeszteni.

Határidő: 2011. május 15.

Felelős: intézményvezető

Erről értesülnek:

1. JNSZ Megyei Kormányhivatal Szolnok

2. Valamennyi Képviselő Helyben

3. TESZ intézményvezető

4. Egészségügyi és Szociális Bizottság

5. Konyhavezető

Végrehajtásról:

40/2011. (IV.28.) Önkormányzati Határozat

Martfű Város Önkormányzatának Településellátó Szervezete tevékenységéről.

Martfű Város Önkormányzata Képviselő-testülete megtárgyalta a Településellátó Szervezete tevékenységéről szóló beszámolót, melyet elfogad.

A feladatellátás minőségének javítása, a hatékonyság növelése és a lakossági szolgáltatás magasabb színvonalú ellátása érdekében a Képviselő-testület az alábbi feladatokat határozza meg:


I. Ivóvíz- és szennyvízszolgáltatás területén:


1./ A kitermelt és a leszámlázott ivóvíz mennyiségek nagyarányú (45-55%) veszteséget mutat, melynek okait fel kell tárni és intézkedéseket kell kidolgozni annak minimális szintre csökkentése érdekében.
Válasz:

A kitermelt és a kiszámlázott ivóvíz mennyisége közötti különbség több okra vezethető vissza. Ennek a különbségnek a lecsökkentése érdekében a következő pontokban foglalt intézkedéseket javasoljuk:


-A település teljes egészén a lejárt hitelességű vízmérő órákat ki kell cserélni, és a csere után a hitelességi időt figyelembe véve folyamatosan meg kell oldani az ismételt cserét. A vízmérő órák cseréje a társasházi lakásoknál okoz főleg problémát, mert ezek nem a vízmű tulajdonát képezik, hanem a lakók saját tulajdonában vannak.


-A vízmérő órák adatai szúrópróba szerű ellenőrzést igényelnek, mert a lakosság nem minden esetben a tényleges fogyasztást jelzi (kevesebbet jelentenek le a tényleges fogyasztásnál). Itt nagy mennyiség lehet, ami elhasználásra kerül ugyan, de kiszámlázásra nem, ennek a mennyiségét nem tudjuk meghatározni, csak a következő leolvasás alkalmával. A társasházaknál megoldást jelentene, egy-egy főmérő beépítése, mely alapján a társasház tényleges fogyasztása nyomonkövethető, leigazolható lenne. Az így lejelentett adatok alapján történik az átlag számítása a leolvasás akadályoztatása végett, vagy lejelentés hiányában, ezzel növelve a kitermelt és a kiszámlázott vízmennyiség közötti különbözetet. A szúrópróba szerű ellenőrzésekkel a vízmérő helyek utáni csőtörések is könnyebben felderíthetőek lennének. Az így feltárt csőtöréseket a tulajdonosok hamarabb helyre tudnák állítani, és a vízelfolyás, valamint az ebből adódó fogyasztót terhelő (néha elég magas összegű) díj is csökkenthető lenne.

-A település területén az elöregedett (azbeszt cement és vas) csővezetékek jelentős arányban vannak jelen, melyeknél nagymértékű a csőtörések száma. Az esetek egy részében a csőtörések „rejtett” törésként jelentkeznek, melyeket későn, vagy egyáltalán nem lehet észlelni. Az ilyen típusú csőtöréseknél nagy mennyiségben folyhat el víz. Az ilyen szakaszok könnyebben megtalálhatóak lennének, a gerincvezetékeken elhelyezett vízmérő órákkal, melyek pontos adatot nem tudnak ugyan biztosítani (a nagy átmérő miatt), de az átáramló vízmennyiség hirtelen bekövetkező növekedése megmutatná, hogy melyik körzetben kell keresni a csőtörést.


-A csőtörések helyreállítása után az érintett szakaszt át kell mosatni, mert a javítás során a csővezeték belülről is szennyeződik. Az egyes mosatások 30-60 perc között változnak. A régi csővezetékek cseréje jelentős mértékben csökkentené a csőtörések számát, ezáltal csökkentve a felhasznált, elfolyt vízmennyiséget.

-Havonta történnek vízminta vételezések az önellenőrzési terv keretében, melyeknél a mintavételezést megelőzően a mintavételi helyeket mosatni, fertőtleníteni szükséges. A mosatások ideje 20-30 perc között változik. A vizsgálati eredmények függvényében, amennyiben esetlegesen előfordul határérték feletti szennyezőanyag koncentráció, úgy az adott mintavételi helyen kontroll minta vételezése szükséges, mindaddig, míg az eredmény elfogadható lesz. A nem elfogadható vízmintáról szóló jelentés kézhezvételét követően az „Intézkedési tervben” rögzítettek szerint a mintavételi pontot és a csatlakozó hálózat szakaszt át kell mosatni, fertőtleníteni szükséges, valamint az újabb (kontroll) vizsgálatok előtt is át kell mosatni a mintavételi helyet. (Az egyes mosatások ideje ezekben az esetekben 20-30 perc.)


-Évente kettő alkalommal szükséges a gáztalanítók, a térszinti tározók, valamint a víztorony mosatása, fertőtlenítése. A mosatás kapcsán a teljes vízmennyiség kiürítésre kerül, mely szintén a technológiai veszteséget növeli. A műtárgyak mosatását követően minden alkalommal szükséges a teljes települési hálózat átmosatása. Ez tűzcsapokon keresztül történik, a mosatás ideje 30-60 perc között változik, a csatlakozó vezetékhálózat hosszától függően.

-Az ivóvízben kis koncentrációban található egyes anyagok a csővezeték falán vékony réteget alkotva rakódnak le. A hálózatban lerakódott réteg eltávolítását a hálózat-mosatásokkal tudjuk csökkenteni. A már kialakult réteg további növekedését gátolja a két-háromhavonta elvégzett hálózatmosatás, melynek a település teljes egészét érintően meg kell történnie. A hálózatmosatásokra felhasznált vízmennyiség csökkenthető olyan tolózárak és műtárgyak beépítésével, melyek segítségével a mechanikai csőtisztítás megvalósíthatóvá válik. A mechanikai csőtisztítás segítségével a lerakódott réteg felszaggatható, eltávolítható lehetne.


„2./ A szolgáltatott ivóvíz minőségének javítása érdekében intézkedési tervet kell kidolgozni a határértéket meghaladó metán, nátrium, ammónia és nitrit tartalom előírt értékek alá csökkentése érdekében.”

Válasz:

A természetes vizeket (felszíni vagy felszín alatti vizeket) sok esetben felhasználásuknak megfelelően tisztítani kell. Legtöbb esetben a rendelkezésre álló víz (nyersvíz, kitermelt víz) meglehetősen nagy mennyiségű oldott szennyeződést is tartalmaz, ami miatt ivóvíz célú hasznosításra közvetlenül nem alkalmas. A szennyezők eltávolítását többféle tényező teheti szükségessé. A leggyakrabban előforduló szennyezők közül egyesek mérgezőek, mások a fertőtlenítőszerekkel reagálva kellemetlen ízt, színt, szagot adnak a víznek. A Mn2+ és Fe2+ vegyületek a tározókban és szállító-rendszerekben csapadék formájában lerakódhatnak, a vascsapadékok korróziót okoznak, vasbaktériumok szaporodhatnak el a vízben. Az ammónia a fertőtlenítőszerekkel reagálva azok hatását befolyásolja és esetenként újabb szennyeződést (pl. klóramint) is eredményez.


-Martfű településen a kutakból kitermelt víz olyan szennyezőket tartalmaz, melyek a 201/2001. (X. 25.) Korm. rendelet alapján nem megfelelőek. Ezek az ammónium, a nátrium, a metán, és a többiekhez hasonló kis mértékben határérték feletti nitrit.

A vízmű telepen található 2 db VLV 600-as, és 1 db VLV 1200-as gáztalanító berendezés, melyek a kutakból kitermelt nyers víz gáztalanítását szolgálja. A hatásfokuk kiváló (98,73%), így a szolgáltatott ivóvízben, mely a Martfű városi hálózatba kerül, már a megengedett határérték alatti a metántartalom.

	2011.

	 
	oldott gáz összes mennyisége (l/m3)
	levegőmentes (l/m3)
	összes oldott metán (l/m3)
	összes szabad metán tartalom (l/m3)
	összes metán tartalom (l/m3)

	
	
	
	
	
	

	
	
	
	
	
	

	kimenő víz
	16,75
	6,90
	0,26
	 
	 

	1-es kút
	37,94
	25,69
	14,35
	15,96
	30,31

	3-as kút
	38,15
	30,47
	20,80
	31,61
	52,42

	5-ös kút
	38,97
	33,12
	20,75
	16,61
	37,37

	6-os kút
	42,67
	39,20
	25,93
	17,85
	43,79

	A kutak összes oldott metántartalmának átlaga: 20,46 l/m3


	Hatásfok (%)
	98,73
	
	
	
	


1. táblázat: a kitermelt és a szolgáltatott víz gáztartalma


-A kitermelt és a szolgáltatott ivóvízben is határérték feletti mennyiségben található a nátrium, melynek eltávolítására jelenleg nincs megfelelő, gazdaságos eljárás.


-A kitermelt vízben határérték feletti koncentrációban található ammónium csökkentésére, eltávolítására jelenleg nincs kiépített technológia a vízmű telepen, így az ammónium koncentrációja a szolgáltatott ivóvízben is esetenként a megengedettnél magasabb értéket mutat.

Az ammóniumion közvetlenül nem károsítja az emberi szervezetet, azonban közvetett módon káros hatásai jelentkezhetnek a következő esetekben:

· Amennyiben a víz fertőtlenítése klórral történik, a vízben jelen lévő ammónium reagál a fertőtlenítőszerrel, ezáltal csökkentve a mikroorganizmusok számára rendelkezésre álló fertőtlenítőszer mennyiségét,

· Amennyiben a vízben jelentős mennyiségű oxigén is jelen van (pl. a technológia során alkalmazott levegőztetés következtében), a vízelosztó hálózatban nitrifikáció indulhat meg, a víz utólagos elszennyeződését eredményezve,
· A nitrifikációs folyamat megállhat az első lépcső után, ekkor a vízben nagy mennyiségű nitrit (NO2-) halmozódhat fel, ami azonban már károsítja az emberi szervezetet. A nitrit a vér hemoglobinjához kötődve az oxigénszállítást akadályozza, ezáltal fulladásos halálhoz (ún. „kékhalál”) vezet. A csecsemők gyomra képes a nitrátot (NO3-) visszaredukálni nitritté (NO2-), így számukra a nitrát fogyasztása is veszélyes lehet,

· Friss szerves szennyezések indikátora lehet.

Ammónium-mentesítésre alapvetően 6 technológia áll rendelkezésre:
· Stripping (pH emelést követő gázkiűzés),

· Ioncsere,

· Adszorpció,

· Mikrobiológiai oxidáció (biológiai eljáráson - nitrifikáción - alapuló ammónium eltávolítás),

· Fordított ozmózis (membrántechnológia),

· Törésponti klórozás.


Stripping: Vízben oldott gáz kiűzése levegőztetéssel

A kémiai úton történő ammónium eltávolítás egy lehetséges módja a pH szabályozást követő gázkiűzés is. Az eljárás lényege, hogy magas pH-n a vízben található ammóniumionok ammónia gázzá alakulnak a következő reakcióegyenlet szerint:

NH3+H2O ↔ NH4++OH-

Az egyensúlyi folyamat szerint a pH emelésével (azaz az OH- ionok számának emelésével) a rendszer az OH- ionok „eltűntetésének” irányába fog eltolódni, tehát ammónia gáz szabadul fel. 25 °C-on az ammónia gáz képződésének mértéke:

NH3 (%) = 100/(1+1,75x109 [H+]),

ahol [H+] a hidrogénionok koncentrációja. 25 °C-on 10,8-as pH érték mellett ez 97,3 %-os ammónia gáz arányt jelent. Ilyen pH érték mellett az eltávolítás tehát már meglehetősen hatékony, alacsonyabb pH értékeken azonban az eljárás elég rossz hatásfokkal működik. A magyarországi vizek pufferkapacitása meglehetősen magas, ezért a pH változtatásához nagy mennyiségű vegyszer adagolása szükséges. Az eljárás után a pH értéket vissza kell állítani, ami további vegyszer adagolását teszi szükségessé. A vázolt technológia alkalmazása ezért ivóvíztisztításra nem túl gazdaságos megoldás.

Hátrányok:

· A kiűzött ammónia gáz levegőszennyezést okozhat, el kell távolítani a kiűző levegőből,

· Bonyolult és költséges megoldás.


Ioncsere:
Az ioncserélők olyan szilárd anyagok, amelyek pozitív vagy negatív töltésű ionos csoportokat tartalmaznak és az azokhoz kapcsolódó, szabadon mozgó ionjaikat képesek más, azonos töltésű ellenionokkal kicserélni.

Jelenleg az ioncserélők nagy része műgyanta alapú, vázuk sok esetben polisztirol és divinilbenzol kopolimer (pl. Varion gyanták). A kationcserélő gyanták általában szulfonsav-csoportokat, az anioncserélők negyedrendű ammóniumiont vagy egyéb amin-csoportokat tartalmaznak.

A vízkezelésben korábban az ioncserét főként a víz lágyítására alkalmazták (Ca2+ és Mg2+ ionok cseréje Na+ ill. H+ ionra). Az utóbbi időben a felhasználandó vizek fokozott nitrát-, ammónium- és fémion szennyeződése az ioncserélők szélesebb körű alkalmazását tette szükségessé.

Az ioncsere egyenértékű mennyiségek reverzibilis reakciója:

Kationcsere esetén pl.: (Na+ ciklusú gyanta)

Ca2+ + 2Na+ (gyanta) Ca2+ (gyanta) + 2Na+
Az ioncserélők alkalmazásakor a víz sótartalma összességében nem, csak összetételében változik. (Kivétel az ionmentesítés. Ez pl. H+ és HCO3- vagy OH ciklusú ioncserélők együttes felhasználásával valósítható meg.)

Az ioncserélő gyanták híg vizes oldatokban a jelenlévő ionok közül nagyobb arányban cserélik le ionjaikra (szelektivitás)
· az azonos vegyértékű ionok közül a nagyobb atomtömegűt,

· az eltérő vegyértékűekből a nagyobb vegyértékűt,

· a nagyobb aktivitási koefficiensűt.

Az ioncserélők alkalmazásakor a lebegő szennyezőanyagokat előzőleg el kell távolítani a kezelendő vízből azért, hogy azok ne rakódhassanak le az ioncserélő szemcsék felületén, s ne csökkentsék az ioncsere számára hozzáférhető kötő-(külső/belső) felületet.

Az ioncsere folyamatok sebességét különféle részfolyamatok szabják meg, pl. keveredés, anyagátmenet a folyadék-szilárd fázis között, pórusdiffúzió.

Az ioncsere kétféleképpen valósítható meg: szakaszos és folyamatos eljárással. A szakaszos eljárás során az ioncserélőt kevertetik a tisztítandó oldatban, majd attól elválasztják. A folyamatos eljárás kedvezőbb; az ioncserélő ionmegkötő-képességének jobb kihasználása mellett (nagyobb hatékonyság) a regenerálás is gazdaságosabb. Ez esetben oszlopba töltik az ioncserélő szemcséit, ezen bocsátják át a tisztítandó vizet.

A tisztítás hatékonyságáról az idő függvényében az átfolyó oldatban meghatározott komponens-koncentráció tájékoztat.

A kimerült ioncserélőt regenerálni kell: a kimerült ioncserélő oszlopon megkötött ionokat kiszorítjuk. Ez olyan oldattal valósítható meg, amely az eredeti (ioncsere előtti) ionokat nagy feleslegben tartalmazza. Ily módon biztosítható az egyensúly eltolódása, az ioncserélő eredeti ionállapotának visszaállítása. A regenerálásnál kapott eluátum gyakorta környezetszennyező anyag. Ennek hasznosításáról vagy közömbösítéséről, illetve megfelelő elhelyezéséről gondoskodni kell.

Kationcserélő műgyanták

· Nem szelektívek az ammónium-ionra, mint a zeolitok, ezért lényegesen gyengébb a megkötődésük, mint zeolitokon

· A kétértékű ionok megkötődése lényegesen hatékonyabb

· A gyanta felületén mikroorganizmusok is megjelenhetnek

· A módszer nem alkalmas az ammónium-ionok hatékony kivonására a vízből


Adszorpció:
Egyes egyvegyértékű kationok megkötésére a víztisztításban az ioncserélő gyantáknál szelektívebb zeolitokat használnak. A zeolitok ammónium- és nehézfém-ionok megkötésére egyaránt alkalmasak, általában e célra Na-ionállapotú (NaCl-dal előkezelt) zeolit szemcséket alkalmaznak.

A zeolit alkalmas a víz ammónium tartalmának adszorbeálására. A zeolitoknak kicsi az adszorpciós kapacitása az ammónium-ion tekintetében, megközelítőleg 0,35 mg NH4+/g zeolit. A zeolitok ammónium adszorpciós kapacitása pontosan nem határozható meg, ez nagymértékben függ a kezdeti ammónium-ion koncentrációtól (az adszorpciós folyamatok jellegéből adódóan magasabb kezdeti ammónium-ion koncentrációkhoz nagyobb kapacitásértékek tartoznak) és a különböző eredetű zeolitok is más és más adszorpciós kapacitással rendelkezhetnek. A zeolitok az ammónium-ionok mellett a vízben található Ca2+ és Mg2+ ionokat is megkötik, amely az ammónium eltávolítás szempontjából kedvezőtlen folyamat. Az ammónium-ionra vonatkoztatott kapacitás ezért nagymértékben függ a víz keménységétől is.

Az adszorpciós kapacitás kimerülése után a zeolit regenerálására kerül sor. A regenerálás többféle módon történhet: kémiai illetve biológiai úton. A kémiai módszer a törésponti klórozáson alapul. Hypóval történő regenerálás esetén a zeoliton megkötődött ammónium-ion és a klór között a törésponti klórozásnál ismertetett reakciók játszódnak le. A regeneráló szer hatására tehát klóraminok képződnek, majd a képződő vegyületek elbomlása során nitrogéngáz szabadul fel. Az eljárás előnye, hogy az ivóvíz a klórral közvetlenül nem érintkezik, a törésponti klórozás az ivóvíztől elkülönülten, a regenerálási folyamat során megy végbe. Az ilyen típusú regenerálás igencsak vegyszerigényes, emellett gondot okoz a klór-tartalmú öblítővíz csatornába való bevezetése. Általánosságban elmondható, hogy nem tekinthető gazdaságos eljárásnak a jelenlegi megoldások mellett, üzemszerű használatra nem alkalmas. A technológia üzemi jellegű megvalósítása még nem ismeretes.

A kimerült zeolit regenerálása történhet gáz-strippinggel is. Ekkor a regenerálás során a pH-t megemelik, és a megemelkedett pH következtében az ammóniumionok ammónia gáz formájában kiűzhetők. (A kiűzött ammónia gáz levegőszennyezést okozhat.)

A zeolit regenerálása történhet biológiai úton is. Az eljárás során a zeolitot nitrifikáló mikroorganizmusokkal beoltják, levegőztetik, melynek következtében az ammónium nitritté, nitráttá alakul. Ezen eljárás előnye (a törésponti klórozással történő regeneráláshoz hasonlóan), hogy a hálózatba táplált ivóvíz nem érintkezik a nitrifikáló mikroorganizmusokkal, a nitrifikáció folyamata a vízkezeléstől elkülönülten, a regenerálás során megy végbe.

A regenerálások számának növekedésével csökken az ammónium-ion megkötő kapacitás.


Mikrobiológiai oxidáció: (biológiai eljáráson - nitrifikáción - alapuló ammónium eltávolítás)

Ha a kitermelt víz ammónium-tartalommal rendelkezik, akkor a víztisztító telepen nitrifikációs folyamatok játszódhatnak le, amelyek az ivóvíz ammóniumtartalmát csökkentik. A nitrifikáció kétlépcsős folyamat: az első az ammónium oxidálása nitritté a nitrosomonas baktériumok által, míg a második a nitrit oxidálása nitráttá a nitrobacter baktériumok által.

NH4+ + 1,5 O2 → NO2- + 2H+ + H2O

NO2- + 0,5 O2 → NO3-
A nitrifikáció általában a szűrőkön megtelepedő nitrifikáló baktériumok tevékenysége következtében játszódik le. Biztosítani kell a nitrifikáló mikroorganizmusok megfelelő életfeltételeit. A nitrifikáció végbemeneteléhez szükség van elegendő mennyiségű oldott oxigénre, azonban számos más tényező jelenléte vagy hiánya is gátolhatja, elősegítheti a nitrifikáció végbemenetelét.
Ezen tényezők:
-a megfelelő pH,


-megfelelő hőmérséklet,


-a biológiai folyamatokat gátló anyagok (pl. fertőtlenítőszer) hiánya vagy jelenléte,


-csupán alacsony koncentrációban, bizonyos tápanyagok jelenléte, stb.

A nitrifikáció lejátszódásához enyhén lúgos közeg szükséges, az optimális pH 7 és 8,5 közötti.

Télen a nitrifikáció hatásfoka romlik, ugyanis a lejátszódásához megfelelő hőmérséklet is szükséges.

Problémát okozhat, ha a nitrosomonas életfeltételei jók, azonban a nitrobakter mikroorganizmusoké nem megfelelő, ekkor ugyanis a kezelt vízben nitrit (NO2-) halmozódhat fel, ami közvetlen egészségügyi kockázatot jelent.

A biológiai módszerek előnye, hogy a vegyszerköltség alacsony, (csak fertőtlenítőszer adagolásra van szükség), nagy hatékonyságúak és megbízhatóak. Alkalmazásuk során nem keletkeznek másodlagos szennyezők (klórozott vegyületek), amelyeket csak aktívszén szűréssel lehet eltávolítani. A legtöbb rétegvíz esetén a biológiai kezelés megvalósítható, hiszen a rétegvizek majdnem minden esetben tartalmaznak kevés szénforrást (humuszanyagok), ami már elegendő a nitrifikáló baktériumok számára. A technológiában azonban megfelelő védelmet kell biztosítani a baktériumok hálózatra történő kijutása ellen, illetve ügyelni kell arra, hogy a nitrifikáló műtárgy ne fertőződjön el patogén baktériumokkal.

Hátrányok:

· A nitrifikáció szabályozására egyelőre még nem megoldott, általában spontán módon következik be az ivóvíztisztító telep szűrőin,

· Nem megoldott az on-line monitoring,

· Semmi sem garantálja, hogy a nitrifikációs folyamat nem reked meg a nitrit-képződésnél,

· Nincs a kezünkben megfelelő ellenőrzési és vezérlési módszer.

Fordított ozmózis:
Az ozmózis egy spontán oldószer áramlási folyamat egy féligáteresztó membránon keresztül az alacsonyabb koncentrációjú oldatból a magasabb koncentrációjú oldat felé. A membrán átengedi az oldószert, de nem engedi át az oldott anyagot. Az ozmózis oka az ozmotikus nyomáskülönbség, amit az oldatok koncentráció különbsége hoz létre. Ozmotikus nyomás akkor jön létre, amikor elválasztunk két különböző koncentrációjú oldatot. Minél nagyobb az oldott anyagok koncentráció különbsége, annál nagyobb az ozmotikus nyomás.

A fordított ozmózis során az oldószer (pl. tiszta víz) áramlik külső - az ozmózisnyomásnál nagyobb - nyomás hatására a féligáteresztő és mechanikailag szilárd membránon keresztül a magasabb koncentrációjú oldatból (szennyezett víz) az alacsonyabb koncentrációjú oldat felé (tisztított víz). Ilyenkor a vízmolekulák a hígabb oldatba áramlanak és a töményebb oldat koncentrációját növelik
A víz tisztítására kialakított membránok mentén a tisztítandó víz állandó mozgásban van, ami folyamatosan eltávolítja a membrán felületén lerakódó szennyeződéseket. A víztisztításnak ez a módja minden egyéb módszernél hatékonyabb, hiszen a membrán tulajdonságaiból adódóan a szűrő eltávolítja a baktériumoknál ezerszer kisebb szennyeződéseket is az ivóvízből.

Hátrányai:

· a termék csaknem ionmentes víz, mely további kezelés nélkül nem tekinthető ivóvíznek,

· költséges eljárás, Magyarországon ma még nem fizethető meg,

· közüzemi ivóvízellátás céljaira ma még nem alkalmazható.

Törésponti klórozás:
A vízben jelen lévő ammónium jelentősen befolyásolja a klórral történő fertőtlenítés hatékonyságát, mivel az ammónium és a klóradagolás során keletkező hipoklóros-sav között a következő reakciók játszódnak le:

NH4+ + HOCl → NH2–Cl + H2O + H+
NH2–Cl + HOCl → NHCl2 + H2O

NHCl2 + HOCl → NCl3 + H2O

A vízbe adagolt klór a redukáló anyagokkal (pl. vas(II), mangán(II)) reakcióba lép. Ezt követően, a klórdózist növelve, a klór már a szerves vegyületekkel és a reakció-egyenleteknek megfelelően az ammóniumionnal, majd a keletkezett monoklóraminnal (NH2Cl), diklóraminnal (NHCl2) lép reakcióba, ezáltal tehát a víz ammóniumion koncentrációja csökken. Amennyiben a klór adagolása a törésponton túl történik, a vízben már a fertőtlenítés szempontjából leghatékonyabb klórfajta, a szabad aktív klór jelenik meg. A töréspont elérésekor tehát minden ammóniumból származó nitrogén már triklór-aminként (NCl3) van jelen. A triklór-amin bomlásra hajlamos vegyület, bomlása során nitrogéngáz (N2) szabadul fel.

Az eljárás hátránya, hogy - mivel a trihalometánok (THM) képződése a töréspont környékén a legintenzívebb - jelentős mennyiségű klórozott szerves vegyület keletkezhet. A trihalometán az emberi egészségre veszélyes. A káros fertőtlenítési melléktermékek eltávolítása érdekében a törésponti klórozás után aktív szén adszorber beiktatása javasolt. A törésponti klórozás hátránya továbbá a szagrontó klóraminok keletkezése.

A törésponti klórozás alkalmazásával a víz ammónium tartalma tehát klóraminokká alakul, így ez a technológia alkalmas a víz ammónium tartalmának csökkentésére az új határérték által előírt szintre. Más megközelítésben viszont a vízben jelen lévő ammónium gátat szab a klórral történő fertőtlenítés hatékonyságának.

Az eljárás után mindenképp szükséges a víz utókezelése, aktívszén töltetű szűrőn történő átvezetése. Itt főleg a klórozás melléktermékei kerülnek eltávolításra. Ez után ismételten szükséges fertőtlenítőszer adagolása, oly mértékben, hogy a települési hálózat legtávolabbi pontján is még kifejthesse hatását, de túlzott mértékben ne legyen jelen a vízben. Az adagolt klór a nyersvízben található vas és mangán vegyületekkel is reakcióba lép, mely reakció következtében pelyhesedés alakul ki, ezektől az aktívszén szűrő elrakodhat, csökken az adszorpciós kapacitása, ezért az aktívszén szűrő elé be kell építeni egy másik szűrőegységet, ezzel védve az elrakódástól. A szűrőknek alapvetően két nagy csoportját különböztetjük meg: a nyitott és a zárt szűrőket. Nagyobb vízhozamok esetén, amikor túl sok zárt szűrőt kellene alkalmazni, a nyitott szűrő gazdaságosabb megoldás lehet. Kisebb vízműveknél általában a zárt szűrők alkalmazása a gazdaságosabb megoldás. Ahogy a szűrőben egyre több szennyező marad vissza, egyre nagyobb nyomáskülönbségre van szükség ahhoz, hogy a víz átáramlása biztosítható legyen. A folyamat során ezeket a szűrőket vissza kell mosatni (az elrakódás függvényében), így helyreállítható szűrő képességük. A mechanikailag megszűrt víz már az aktívszén szűrőre vezethető. Hosszabb távon az aktívszén szűrő telítődik, a felületi aktivitása lecsökken, kimerül, ezért a cseréje szükséges, ennek időtartama a vízben lévő klórtól, a klórozás melléktermékeitől nagymértékben függ. Ezzel az eljárással az ammónium tartalma a szolgáltatott vízben határérték alatti koncentrációra szorítható.
Előnyök:
· A törésponti klórozás folyamata megbízhatóan kézben tartható, vezérelhető, szabályozható,
· A triklór-amin bomlását a granulált aktívszén katalizálja,
· Az ammónium ionok gyakorlatilag csaknem teljesen kivonhatók a vízből, és ez azonnali nitrogén eltávolítást jelent,
· Kényszerből ugyan, de az aktívszén adszorber jelenléte miatt a folyamatos, kvázi-folyamatos üzemeltetés elkerülhetetlen lesz,

· Megfelelően kialakított technológia esetén a THM és AOX vegyületek képződése minimalizálható, eltávolításuk pedig a kívánt szintre emelhető.
Hátrányok:
· A hatékony törésponti klórozás nagy mennyiségű klór (hypoklórossav, hypoklorit ion) adagolását igényli,
· A töréspont közelében a legintenzívebb az emberi egészségre veszélyes THM és AOX vegyületek képződése,
· Az eljárás költségeit nagymértékben növeli a képződő szerves mikroszennyező anyagok eltávolítása céljából létesítendő granulált aktívszenet tartalmazó adszorber kialakítása,
· A megfelelő minőségű aktívszén kiválasztása folyamatos helyszíni kísérleteket igényel,
· A törésponti klórozás helyének és időtartamának meghatározása helyszíni vizsgálatokat igényel.

- A gáztalanítás és a klórgázzal történő fertőtlenítés után a nitrit tartalom a kimenő (szolgáltatott) víznél már a megengedett határérték alatti intervallumban található, a határérték feletti koncentráció csak esetenként fordul elő. A települési mintavételi helyeken ismételt megjelenése tapasztalható, mely a hálózatban lezajló folyamat, az ammónium oxidációja során jön létre.

Az ammónium eltávolításával csökkenteni lehet, megakadályozható a hálózatban a nitrit képződése, így a szolgáltatott vízben a nitrit sem lesz a megengedett határérték feletti koncentrációban.

Minden évben elkészítésre kerül a vízvizsgálati ütemterv, melyet az Jász-Nagykun-Szolnok Megyei Kormányhivatal Népegészségügyi Szakigazgatási Szerv Szolnoki, Törökszentmiklósi Kistérségi Népegészségügyi Intézete hagy jóvá. Az ütemtervben havonta egyszeri alkalommal történik vízvizsgálat, melyek a kimenő ponton, valamint a települési hálózat ütemtervben rögzített mintavételi pontjainál vett vízminta paramétereit vizsgálják. A vízminták vételezése és vizsgálata akkreditált laboratóriummal (Techno-Víz Laboratóriumi és Mérnökszolgálati Kft.) szerződés alapján történik.

A lakosság részére szolgáltatott ivóvíz minőségét a vízműtelepről kiadott vízminőség mellett lényegesen befolyásolja a vízelosztó hálózat állapota is. A csőtörések miatt a hálózat belülről is szennyeződhet.

-A fent említett eljárások mellett a vízelosztó hálózatban a különböző minőségű és anyagú csövek belső falán hártyaszerű lerakódás (ún.: biofilm) jön létre, melyben a szennyezők szintén megtalálhatók. Ez a kialakult réteg elősegíti a másodlagos szennyeződések kialakulását, mert itt a különböző baktériumok is megtelepedhetnek, kellő táptalajt találva maguknak. Ezért is szükséges a megfelelő mennyiségű fertőtlenítő szer adagolása, mely a hálózat legtávolabbi pontján is még kifejti hatását, így csökkentve az ilyen típusú szennyeződések kialakulását. Megoldást jelent még a (település teljes egészét lefedő) csőhálózat meghatározott időközönkénti mosatása, ezzel csökkenthető a lerakódott réteg kialakulásának veszélye, valamint a már kialakult rétegek egy része eltávolítható. Mechanikus csőtisztítással (szivacsdugó) elősegíthető a hálózatmosatások hatékonysága, mert a lerakódott réteg a mechanikai hatásra könnyebben eltávolítható, fellazítható a csőfalról. A hatékonyság növelése mellett a hálózatmosatások száma is csökkenthető, így kevesebb víz fog technológiai veszteségként elfogyni. A mechanikus csőtisztítás jelenleg nem oldható meg a településen, mert nincsenek kialakítva a mechanikai tisztításra alkalmas csomópontok, tolózárak.

A szolgáltatott víz minőségére befolyásoló hatással vannak azon vezetékszakaszok is, melyek végpontokat alkotnak, itt a kismértékű vízfogyasztás miatt a víz tartózkodási ideje megnő, pangóvíz kialakulása tapasztalható, mely a bakteriális szennyezéseket elősegítheti. Ezeknél a szakaszoknál a lerakódás nagymértékű, mivel nincs megfelelő vízáramlás. A csőtöréseknél az adott szakasz víztelenítésekor ez a lerakódott réteg a vízhálózat azon pontjába is bekerül, ahol eddig nem volt megtalálható. Az adott szakasz mosatásával csökkenthető, elkerülhető, hogy a lakossághoz eljusson ez a szennyeződést tartalmazó „dugó”. Az ágvégek megszüntetése, körösítése (két ágvégi szakasz összekötése) célszerű, kis átmérőjű vezetékkel, így a benne áramló víz sebessége felgyorsul, nem történik meg a nagymértékű lerakódás, és a víz tartózkodási ideje lecsökken.

Az ammónium tartalom csökkentését szolgálja az Ivóvízminőség-javító program keretében megvalósuló beruházás, mely által a szolgáltatott víz ammónium és egyben nitrit tartalma is a megengedett határérték alá csökkenthető.

A beruházás kapcsán megépülő műtárgyak és a bennük lezajló folyamatok elősegítik a vas és a mangán koncentrációjának csökkentését is, melyek a kitermelt és a szolgáltatott víznél jelenleg sem lépik túl a megengedett határértéket.

Az intézkedési terv mellékletként az előterjesztéshez csatolva.

„3./ Részletes tervet kell készíteni az ivóvízhálózat cseréjének ütemezésére, valamint az ivóvíz- és szennyvízhálózat, továbbá a belvízelvezető rendszer és a szennyvíztelep folyamatos karbantartására.”

Válasz:

Az ivóvízvezeték-hálózaton belül található vezetékek egy része elvékonyodott, korrodált, amortizálódott, a csőfal a hálózaton belüli 3,2 bar nyomásnak, valamint a csövet körülvevő közeg mozgásának (zsugorodás, tágulás) nem tud ellenállni, ezért eltörik, vagy kilyukad a cső, olykor szabályszerűen „kirobban” egy darab a csőből. (lásd: 1-11. kép)
Ezeknek a régi, elavult, rendeltetését megfelelően biztosítani nem tudó (vas, azbeszt cement) vezetékeknek a cseréje indokolt. Ezek olyan költségvonzattal társulnak, melyek miatt a település teljes területén található ilyen anyagú és állapotú vezetékek kiváltása egyszerre nem lehetséges, ezért a cseréket ütemezni szükséges. A vezetékek cseréjével együtt ki kell cserélni, ahol nincs, ott ki kell építeni a szerelvényaknákban található szakaszoló szerelvénycsoportokat is (tolózárak, tűzcsapok).
A szakaszoló szerelvénycsoportok kiépítésének elmaradása részben lehetetlenné teszi egyes szakaszokon a mechanikus hálózattisztítást, másrészről a tisztítás ideje alatt indokolatlanul nagy fogyasztási területeket kell ideiglenesen kizárni a hálózatról.
A vezetékek cseréjét 9 évre előre a következők szerint lehet ütemezni (a hálózat csere további bontása megvalósítható, de egyes szakaszok csatlakozása és rendeltetése ezt nem teszi lehetővé):

/A feltüntetett összegek becsült költségek. Évente 4,6% inflációval, és a csökkenő tendenciájú vízfogyasztás miatt 0,5% kiszámlázott vízmennyiség csökkenéssel számolva. A kiszámlázott vízmennyiségnél a 2011. év szolgál alapul. Az Áfa mértéke minden esetben 27%-kal számolva.

A.) esetben kivitelezővel végeztetve a munkát.

B.) esetben saját kivitelezéssel számolva, ekkor szükséges 6 fő felvétele megbízási szerződéssel./
1. év (2012. költségvetési év)

Az 1. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø200 azbeszt cement cső
190
fm,


Ø100 azbeszt cement cső
615
fm,


Ø80 azbeszt cement cső
195
fm,


Ø159 vas cső
160
fm,


Ø102 vas cső
345
fm,


Ø89 vas cső
760
fm,


Ø6/4” vas cső
150
fm,


Ø5/4” vas cső
220
fm,


Ø3/4” vas cső
40
fm,


Ø2” vas cső
470
fm,


összesen:
3.145
fm.

A.)
Ezeknek a vezetékeknek a cseréje 49.345.050 Ft+Áfa. Tervezési költség (a bekerülési összeg 3%-a): 1.480.352 Ft+Áfa. Műszaki ellenőr költsége (a bekerülési összeg 2,5%-a): 1.233.626 Ft+Áfa. Közbeszerzés költsége (a bekerülési összeg 2%-a): 986.901 Ft+Áfa.

Kiépítésre tervezve 8 db tolózárakna, melyeknek kivitelezési költsége: 3.451.800 Ft+Áfa, valamint 8 db meglévő tolózár cseréje: 376.560 Ft+Áfa

Mindösszesen: 56.874.289 Ft+Áfa (Bruttó: 72.230.347 Ft)

Tervezett bevétel: 123.122.557 Ft+Áfa (Bruttó: 156.365.647 Ft), működésre marad: 66.248.268 Ft+Áfa (Bruttó: 84.135.300 Ft)

B.)
Ezeknek a vezetékeknek a cseréje 37.661.535 Ft+Áfa. Tervezési költség (a bekerülési összeg 3%-a): 1.129.846 Ft+Áfa.

Kiépítésre tervezve 8 db tolózárakna, melyeknek kivitelezési költsége: 2.761.440 Ft+Áfa, valamint 8 db meglévő tolózár cseréje: 376.560 Ft+Áfa.

Mindösszesen: 41.929.381 Ft+Áfa (Bruttó: 53.250.314 Ft).

Az első évben a kiadásokat növeli egy gumikerekes árokásó vásárlása, mely bruttó 2.500.000 Ft, így az első év bruttó költsége: 55.750.314 Ft.

Tervezett bevétel: 123.122.557 Ft+Áfa (Bruttó: 156.365.647 Ft), működésre marad: 79.224.672 Ft+Áfa (Bruttó: 100.615.333 Ft).

2. év (2013. költségvetési év)

A 2. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø100 azbeszt cement cső
560
fm,


Ø80 azbeszt cement cső
390
fm,


Ø133 vas cső
550
fm,


Ø102 vas cső
180
fm,


Ø89 vas cső
30
fm,


Ø6/4” vas cső
10
fm,


Ø5/4” vas cső
55
fm,


Ø3/4” vas cső
30
fm,


Ø2” vas cső
685
fm,


Ø1” vas cső
90
fm,


összesen:
2.580
fm.

A.)
Ezeknek a vezetékeknek a cseréje 42.342.960 Ft+Áfa. Tervezési költség (a bekerülési összeg 3%-a): 1.270.289 Ft+Áfa. Műszaki ellenőr költsége (a bekerülési összeg 2,5%-a): 1.058.574 Ft+Áfa. Közbeszerzés költsége (a bekerülési összeg 2%-a): 846.859 Ft+Áfa.

Kiépítésre tervezve 5 db tolózárakna, melyeknek kivitelezési költsége: 2.256.615 Ft+Áfa, valamint 9 db meglévő tolózár cseréje: 443.115 Ft+Áfa

Mindösszesen: 48.218.412 Ft+Áfa (Bruttó: 61.237.383 Ft).

Tervezett bevétel: 127.716.494 Ft+Áfa (Bruttó: 162.199.947 Ft), működésre marad: 79.498.082 Ft+Áfa (Bruttó: 100.962.564 Ft).

B.)
Ezeknek a vezetékeknek a cseréje 32.759.040 Ft+Áfa. Tervezési költség (a bekerülési összeg 3%-a): 982.771 Ft+Áfa.

Kiépítésre tervezve 5 db tolózárakna, melyeknek kivitelezési költsége: 1.805.290 Ft+Áfa, valamint 9 db meglévő tolózár cseréje: 443.115 Ft+Áfa.

Mindösszesen: 35.990.216 Ft+Áfa (Bruttó: 45.707.574 Ft).

Tervezett bevétel: 127.716.494 Ft+Áfa (Bruttó: 162.199.947 Ft), működésre marad: 91.726.278 Ft+Áfa (Bruttó: 116.492.373 Ft).

3. év (2014. költségvetési év)

A 3. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø150 azbeszt cement cső
225
fm,


Ø100 azbeszt cement cső
518
fm,


Ø80 azbeszt cement cső
360
fm,


Ø60 azbeszt cement cső
215
fm,


Ø89 vas cső
195
fm,


Ø5/4” vas cső
175
fm,


Ø3/4” vas cső
10
fm,


Ø3” vas cső
70
fm,


Ø2” vas cső
490
fm,


Ø1” vas cső
15
fm,


összesen:
2.273
fm.

A.)
Ezeknek a vezetékeknek a cseréje 39.020.591 Ft+Áfa. Tervezési költség (a bekerülési összeg 3%-a): 1.170.618 Ft+Áfa. Műszaki ellenőr költsége (a bekerülési összeg 2,5%-a): 975.515 Ft+Áfa. Közbeszerzés költsége (a bekerülési összeg 2%-a): 780.412 Ft+Áfa.

Kiépítésre tervezve 3 db tolózárakna, melyeknek kivitelezési költsége: 1.416.252 Ft+Áfa, valamint 10 db meglévő tolózár cseréje: 515.000 Ft+Áfa

Mindösszesen: 43.878.388 Ft+Áfa (Bruttó: 55.725.553 Ft).

Tervezett bevétel: 132.450.497 Ft+Áfa (Bruttó: 168.212.131 Ft), működésre marad: 88.572.109 Ft+Áfa (Bruttó: 112.486.578 Ft).

B.)
Ezeknek a vezetékeknek a cseréje 30.432.368 Ft+Áfa. Tervezési költség (a bekerülési összeg 3%-a): 912.971 Ft+Áfa.

Kiépítésre tervezve 3 db tolózárakna, melyeknek kivitelezési költsége: 1.133.001 Ft+Áfa, valamint 10 db meglévő tolózár cseréje: 515.000 Ft+Áfa.

Mindösszesen: 32.993.340 Ft+Áfa (Bruttó: 41.901.542 Ft).

Tervezett bevétel: 132.450.497 Ft+Áfa (Bruttó: 168.212.131 Ft), működésre marad: 99.457.157 Ft+Áfa (Bruttó: 126.310.589 Ft).

4. év (2015. költségvetési év)

A 4. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø80 azbeszt cement cső
2.000
fm,


Ø2” PVC cső
180
fm,


összesen:
2.180
fm.

A.)
Ezeknek a vezetékeknek a cseréje 39.146.260 Ft+Áfa. Tervezési költség (a bekerülési összeg 3%-a): 1.174.388 Ft+Áfa. Műszaki ellenőr költsége (a bekerülési összeg 2,5%-a): 978.657 Ft+Áfa. Közbeszerzés költsége (a bekerülési összeg 2%-a): 782.925 Ft+Áfa.

Kiépítésre tervezve 1 db tolózárakna, melyeknek kivitelezési költsége: 493.800 Ft+Áfa, valamint 8 db meglévő tolózár cseréje: 430.952 Ft+Áfa

Mindösszesen: 43.006.982 Ft+Áfa (Bruttó: 54.618.867 Ft).

Tervezett bevétel: 137.690.121 Ft+Áfa (Bruttó: 174.866.454 Ft), működésre marad: 94.683.139 Ft+Áfa (Bruttó: 120.247.587 Ft).

B.)
Ezeknek a vezetékeknek a cseréje 30.520.420 Ft+Áfa. Tervezési költség (a bekerülési összeg 3%-a): 915.613 Ft+Áfa.

Kiépítésre tervezve 1 db tolózárakna, melyeknek kivitelezési költsége: 395.040 Ft+Áfa, valamint 8 db meglévő tolózár cseréje: 430.952 Ft+Áfa.

Mindösszesen: 32.262.025 Ft+Áfa (Bruttó: 40.972.772 Ft).

Tervezett bevétel: 137.690.121 Ft+Áfa (Bruttó: 174.866.454 Ft), működésre marad: 105.428.086 Ft+Áfa (Bruttó: 133.893.682 Ft).

5. év (2016. költségvetési év)

Az 5/a. és 5/b. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø80 azbeszt cement cső
2.810
fm,


Ø80 PVC cső
220
fm,


összesen:
3.030
fm.

A.)
Ezeknek a vezetékeknek a cseréje 56.912.490. Ft+Áfa. Tervezési költség (a bekerülési összeg 3%-a): 1.707.375 Ft+Áfa. Műszaki ellenőr költsége (a bekerülési összeg 2,5%-a): 1.422.812 Ft+Áfa. Közbeszerzés költsége (a bekerülési összeg 2%-a): 1.138.250 Ft+Áfa.

Kiépítésre tervezve 1 db tolózárakna, melyeknek kivitelezési költsége: 516.515 Ft+Áfa, valamint 10 db meglévő tolózár cseréje: 563.470 Ft+Áfa

Mindösszesen: 62.260.912 Ft+Áfa (Bruttó: 79.071.358 Ft).

Tervezett bevétel: 142.874.114 Ft+Áfa (Bruttó: 181.450.125 Ft), működésre marad: 80.613.202 Ft+Áfa (Bruttó: 102.378.767 Ft).

B.)
Ezeknek a vezetékeknek a cseréje 42.955.410 Ft+Áfa. Tervezési költség (a bekerülési összeg 3%-a): 1.288.662 Ft+Áfa.

Kiépítésre tervezve 1 db tolózárakna, melyeknek kivitelezési költsége: 413.212 Ft+Áfa, valamint 10 db meglévő tolózár cseréje: 563.470 Ft+Áfa.

Mindösszesen: 45.220.754 Ft+Áfa (Bruttó: 57.430.358 Ft).

Tervezett bevétel: 142.874.114 Ft+Áfa (Bruttó: 181.450.125 Ft), működésre marad: 97.653.360 Ft+Áfa (Bruttó: 124.019.767 Ft).

6. év (2017. költségvetési év)

A 6. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø80 azbeszt cement cső
1.910
fm,


Ø80 PVC cső
205
fm,


Ø2” PVC cső
220
fm,


összesen:
2.335
fm.

A.)
Ezeknek a vezetékeknek a cseréje 45.875.745 Ft+Áfa. Tervezési költség (a bekerülési összeg 3%-a): 1.376.272 Ft+Áfa. Műszaki ellenőr költsége (a bekerülési összeg 2,5%-a): 1.146.894 Ft+Áfa. Közbeszerzés költsége (a bekerülési összeg 2%-a): 917.515 Ft+Áfa.

Kiépítésre tervezve 1 db tolózárakna, melyeknek kivitelezési költsége: 540.275 Ft+Áfa, valamint 7 db meglévő tolózár cseréje: 412.573 Ft+Áfa

Mindösszesen: 50.269.274 Ft+Áfa (Bruttó: 63.841.978 Ft).

Tervezett bevétel: 148.367.009 Ft+Áfa (Bruttó: 188.426.102 Ft), működésre marad: 98.097.735 Ft+Áfa (Bruttó: 124.584.124 Ft).

B.)
Ezeknek a vezetékeknek a cseréje 35.230.920 Ft+Áfa. Tervezési költség (a bekerülési összeg 3%-a): 1.056.928 Ft+Áfa.

Kiépítésre tervezve 1 db tolózárakna, melyeknek kivitelezési költsége: 432.220 Ft+Áfa, valamint 7 db meglévő tolózár cseréje: 412.573 Ft+Áfa.

Mindösszesen: 37.132.641 Ft+Áfa (Bruttó: 47.158.454 Ft).

Tervezett bevétel: 148.367.009 Ft+Áfa (Bruttó: 188.426.102 Ft), működésre marad: 111.234.369 Ft+Áfa (Bruttó: 141.267.648 Ft).

7. év (2018. költségvetési év)

A 7. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø80 azbeszt cement cső
2.800
fm,


Ø80 PVC cső
250
fm,


összesen:
3.050
fm.

A.)
Ezeknek a vezetékeknek a cseréje 62.680.550 Ft+Áfa. Tervezési költség (a bekerülési összeg 3%-a): 1.880.417 Ft+Áfa. Műszaki ellenőr költsége (a bekerülési összeg 2,5%-a): 1.567.014 Ft+Áfa. Közbeszerzés költsége (a bekerülési összeg 2%-a): 1.253.611 Ft+Áfa.

Kiépítésre tervezve 3 db tolózárakna, melyeknek kivitelezési költsége: 1.695.384 Ft+Áfa, valamint 10 db meglévő tolózár cseréje: 616.500 Ft+Áfa

Mindösszesen: 69.693.476 Ft+Áfa (Bruttó: 88.510.715 Ft).

Tervezett bevétel: 153.986.769 Ft+Áfa (Bruttó: 195.563.197 Ft), működésre marad: 84.293.293 Ft+Áfa (Bruttó: 107.052.482 Ft).

B.)
Ezeknek a vezetékeknek a cseréje 46.994.250 Ft+Áfa. Tervezési költség (a bekerülési összeg 3%-a): 1.409.828 Ft+Áfa.

Kiépítésre tervezve 3 db tolózárakna, melyeknek kivitelezési költsége: 1.356.306 Ft+Áfa, valamint 10 db meglévő tolózár cseréje: 616.500 Ft+Áfa.

Mindösszesen: 50.376.884 Ft+Áfa (Bruttó: 63.978.643 Ft).

Tervezett bevétel: 153.986.769 Ft+Áfa (Bruttó: 195.563.197 Ft), működésre marad: 103.609.885 Ft+Áfa (Bruttó: 131.584.554 Ft).

8. év (2019. költségvetési év)

A 8. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø200 azbeszt cement cső
805
fm,


Ø80 azbeszt cement cső
2.320
fm,


Ø65 azbeszt cement cső
330
fm,


Ø76 vas cső
50
fm,


összesen:
3.505
fm.

A.)
Ezeknek a vezetékeknek a cseréje 75.343.480 Ft+Áfa. Tervezési költség (a bekerülési összeg 3%-a): 2.260.304 Ft+Áfa. Műszaki ellenőr költsége (a bekerülési összeg 2,5%-a): 1.883.587 Ft+Áfa. Közbeszerzés költsége (a bekerülési összeg 2%-a): 1.506.870 Ft+Áfa.

Kiépítésre tervezve 3 db tolózárakna, melyeknek kivitelezési költsége: 1.773.372 Ft+Áfa, valamint 9 db meglévő tolózár cseréje: 580.374 Ft+Áfa

Mindösszesen: 83.347.987 Ft+Áfa (Bruttó: 105.851.943 Ft).

Tervezett bevétel: 160.083.050 Ft+Áfa (Bruttó: 203.305.473 Ft), működésre marad: 76.735.063 Ft+Áfa (Bruttó: 97.453.530 Ft).

B.)
Ezeknek a vezetékeknek a cseréje 55.859.735 Ft+Áfa. Tervezési költség (a bekerülési összeg 3%-a): 1.675.792 Ft+Áfa.

Kiépítésre tervezve 3 db tolózárakna, melyeknek kivitelezési költsége: 1.418.697 Ft+Áfa, valamint 9 db meglévő tolózár cseréje: 580.374 Ft+Áfa.

Mindösszesen: 59.534.598 Ft+Áfa (Bruttó: 75.608.939 Ft).

Tervezett bevétel: 160.083.050 Ft+Áfa (Bruttó: 203.305.473 Ft), működésre marad: 100.548.452 Ft+Áfa (Bruttó: 127.696.534 Ft).

9. év (2020. költségvetési év)

A 9. számú térképen pirossal jelzett utcák ivóvíz vezeték cseréje tervezve.

Az adott területen belül az alábbi átmérőjű és anyagú vezetékek cseréje valósul meg:


Ø100 azbeszt cement cső
630
fm, (kútvezeték)


Ø80 azbeszt cement cső
1.910
fm,


Ø65 azbeszt cement cső
260
fm,


összesen:
2.800
fm.

A.)
Ezeknek a vezetékeknek a cseréje 62.958.000 Ft+Áfa. Tervezési költség (a bekerülési összeg 3%-a): 1.888.740 Ft+Áfa. Műszaki ellenőr költsége (a bekerülési összeg 2,5%-a): 1.573.950 Ft+Áfa. Közbeszerzés költsége (a bekerülési összeg 2%-a): 1.259.160 Ft+Áfa.

Tervezve 7 db meglévő tolózár cseréje: 472.164 Ft+Áfa, tolózárakna kiépítés nincs tervezve.

Mindösszesen: 68.152.014 Ft+Áfa (Bruttó: 86.553.058 Ft).

Tervezett bevétel: 165.939.409 Ft+Áfa (Bruttó: 210.743.050 Ft), működésre marad: 97.787.395 Ft+Áfa (Bruttó: 124.189.992 Ft).

B.)
Ezeknek a vezetékeknek a cseréje 47.189.200 Ft+Áfa. Tervezési költség (a bekerülési összeg 3%-a): 1.415.676 Ft+Áfa.

Tervezve 7 db meglévő tolózár cseréje: 472.164 Ft+Áfa, tolózárakna kiépítés nincs tervezve.

Mindösszesen: 49.077.040 Ft+Áfa (Bruttó: 62.327.841 Ft).

Tervezett bevétel: 165.939.409 Ft+Áfa (Bruttó: 210.743.050 Ft), működésre marad: 116.862.369 Ft+Áfa (Bruttó: 148.415.209 Ft).

Az ivóvízhálózat karbantartásánál a települést 3 öblözetre osztva az egyes öblözeteken belül 4 havonta ellenőrizni kell a tolózáraknákat, valamint a benne lévő szerelvényeket, továbbá a tűzcsapokat, mosatásokkal egybekötve. Az ivóvízhálózattal szorosan összefüggő műtárgyak mosását évente 2 alkalommal tisztítani, átmosatni szükséges. A kútszivattyúk ellenőrzését évente egy alkalommal kell tervezni.

Ugyanezen öblözeteken belül a belvízelvezető rendszernél a tűzcsapok ellenőrzésével egyidőben kell elvégezni a csapadékcsatornák állapotának, valamint az átereszeknek az ellenőrzését.

A szennyvízelvezető hálózatnál minden nap ellenőrizni kell a tisztító aknákat, különös tekintettel azokra a helyekre, ahol gyakoriak a dugulások.

Amennyiben bármilyen rendellenesség tapasztalható mindhárom közmű esetében, a szükséges intézkedéseket azonnal meg kell tenni a rendszer helyreállítására.

A szennyvíztisztító telepen folyamatosan ellenőrizni kell:


-az átemelő aknákban elhelyezett átemelő szivattyúkat évente egy alkalommal, valamint meghibásodás esetén szükségszerűen,


-az átemelő aknák homokkal történő telítettségét, amennyiben akadályozza a zavartalan működést, azonnal ki kell takarítani, hibátlan működés esetén évente egy alkalommal kell kitisztítani,


-az iszapcentrifuga állapotát, a rezonancia vizsgálatát évente egy alkalommal kell ütemezni,


-a kompresszorokat üzemóra szerint ellenőrizni szükséges,


-a fúvók (membránok) ellenőrzését 5 évente el kell végezni.

Az átemelő aknák betonkorrózió elleni védelmét ki kell építeni, ezt követően évente ellenőrizni szükséges az aknák állapotát.

A karbantartási feladatok biztonságos elvégzése érdekében az árokásó munkagépet évente egy alkalommal át kell vizsgálni, egyéb esetben az alkalomszerű meghibásodásokat azonnal el kell hárítani.


„4./ A víz- és csatornadíjak beszedése és kintlévőségek csökkentése érdekében minden szükséges intézkedést meg kell tenni.”

Válasz:

A víz- és csatornadíjak alkotta kintlévőségek csökkentése érdekében lecsökkentettük 2 hónapra (összeghatártól függetlenül) azt a határidőt, amely után felszólítást küldünk ki a fizetés elmaradása végett. Az első felszólítás eredménytelensége esetén az abban rögzített határidő letelte után második felszólítást küldünk, majd a vízkorlátozásra vonatkozóan szólítjuk fel a fogyasztót (1-3. sz. melléklet).

Az első felszólító levelünkkel párhuzamosan küldünk egy tájékoztatót, mely az adósságkezelési szolgáltatásról tájékoztatja a fogyasztót.

A vízkorlátozásra és a vízmérő helyhez történő hozzáférés biztosításáról a közműves ivóvízellátásról és a közműves szennyvízelvezetésről szóló 38/1995. (IV.5.) Korm. rendelet ad lehetőséget. A jogszabályi előírásoknak megfelelő ügyintézés végett felvettük a kapcsolatot a Varga és Társa ügyvédi irodával, akik ellenőrizték, hogy a felszólító levelekben foglaltak, és a megtett intézkedések a törvényi előírásoknak megfelelnek.

A vízkorlátozás a Jász-Nagykun-Szolnok Megyei Kormányhivatal Népegészségügyi Szakigazgatási Szerv Szolnoki, Törökszentmiklósi Kistérségi Népegészségügyi Intézete (továbbiakban: ÁNTSZ) jóváhagyásával végezhető csak. A szűkítésre vonatkozó felszólításunkkal egy időben az ÁNTSZ-nek is elküldjük a vízkorlátozással érintett fogyasztók névsorát.

A válasz többi része a mellékletben képek és ábrák tekintetében.
[image: image2.png]


II. Településüzemeltetési feladatok:   
1./ A TESZ az önkormányzati ingatlanokkal való „jó gazda módjára” történő gazdálkodás érdekében valamennyi épületre és területre kiterjedően szervezze meg a gondnoki , karbantartói és takarítói feladatok szervezetén belüli ellátását, valamint a feladatellátás személyi és tárgyi feltételeit.  A csoport létrehozásával kapcsolatos döntési javaslatot a Képviselő-testület elé kell terjeszteni.
Határidő: 2011. szeptember 15.

Felelős : intézményvzető

Válasz:

Martfű Város Önkormányzatának felhatalmazása alapján 2011. szeptemberében megalakult a Településellátó Szervezet rendszerén belül, önálló szervezeti egységként a városi gondnoki csoport.

A gondnoki csoport 5 fő közalkalmazotti jogviszonyban lévő foglalkoztatottal látja el feladatait.

A csoport felépítése:
1 fő gondnoki csoportvezető

3 fő gondnok, karbantartó

1 fő takarító

A feladatellátás kiterjed a következő intézményekre:
· Polgármesteri Hivatal

· Martfű Városi Művelődési Központ és Könyvtár (1 fő gondnok)

· Játékvár Óvoda és Bölcsőde (1 fő gondnok)

· József Attila Általános Iskola (1 fő gondnok)

· Központi  és Gyermekorvosi rendelők

· Városi Sportcsarnok

· Bérlők háza I.-II.-III. (1 fő takarító)

· Garzon 

· Kossuth úti nyugdíjas klub 

A gondnoki csoport feladatai - az intézmények sajátos igényeinek figyelembevételével:

· speciális szakértelmet nem igénylő karbantartási feladatok

· az épületek külső környezetének és belső tereinek takarítása

· intézményi rendezvények esetén a lebonyolításban való technikai közreműködés

· egyéb ( küldemények továbbítása, rovar-és rágcsálóirtás, textíliák tisztítása stb.)

· csoportvezető feladatai  : Összefogja, irányítja a csoport tagjainak munkáját. Feladatokat határoz meg , ezek végrehajtását segíti, ellenőrzi. A feladatok ellátásához szükséges tárgyi és egyéb feltételeket biztosítja. A bérlemények  bérlőivel tartja a kapcsolatot, ellenőrzi  és betartatja a házirendet , amennyiben szükséges a bérleti díj kintlévőségek csökkentése érdekében minden szükséges intézkedést megtesz. 

A feladatok megfelelő színvonalú ellátásához a jelenlegi közalkalmazotti létszám mellett feltétlen szükséges közfoglalkoztatott személyek bevonása is. Jelenleg 7 fő közfoglalkoztatott 4 órában, 2 fő 8 órában segíti a feladatok teljesítését.

II. Településüzemeltetési feladatok:   

2./ A közvilágítási szolgáltatás területén – pályázati források felkutatásával – keresni kell a megújuló energiák használatának lehetőségét a működési kiadások csökkentése érdekében .

Határidő: 2011. szeptember 30. 

Felelős: intézményvezető

Válasz:

A város belterületén kiépített közvilágítási hálózat energiatakarékos működtetésének megvalósítása érdekében folynak vizsgálatok, készül az akcióterv.

A városi akciótervben szerepelni fog az alternatív energia hasznosításának lehetősége.

II. Településüzemeltetési feladatok:

4./ A lakás és nem lakás céljára biztosított bérlemények esetén a bérlők helyzetét folyamatosan figyelemmel kell kísérni és mindent meg kell tenni a hátralékok elkerülése, illetve a kintlévőségek behajtása érdekében.  A nem lakás céljára történő helyiségek biztosítása , illetve a piaci alapon biztosított lakás céljára szolgáló bérlemények bérleti szerződéseinél minden esetben élni kell az óvadék, illetve a kaució kikötésével, alkalmazásával.
A bérlemények esetében az éves ráfordítás összege a bevételek erejéig terjedhet.

Határidő: folyamatos

Felelős: intézményvezető
Válasz: 
A lakás és nem lakás céljára biztosított bérlemények illetve ezek bérlői számítógépes nyilvántartásban vannak vezetve így mindig naprakész információval rendelkezünk az ott lakókról, illetve esetleges kintlévőségeiről. 

Az eddig felhalmozott díjhátralékokra az alábbi intézkedés történt: 

Szeptember hónapban a Bérlők Háza, október hónapban a Garzon lakások lakóinál volt lakógyűlés melyen a bérlőkön kívül a település polgármestere a T.E.SZ. intézményvezetője valamint a gondnoki csoport vezetője vett részt. 

A  lakók figyelmét ismételten felhívtuk az aktuális bérleti- gáz- víz- áram díjak pontos határidőre történő megfizetésére. Tájékoztatva lettek a bérlők hogy, aki kettő hónapnál több hátralékkal rendelkezik az tértivevényes felszólító levelet fog kapni ennek megfizetéséről .

Október hónapban a Bérlők Háza, november hónapban a Garzon lakások hátralékkal rendelkező lakói megkapták az írásbeli felszólítást a tartozásuk rendezéséről melyben lehetősséget biztosítunk a részletfizetésre.

 Ezt egyéni megállapodásban rögzítettük/rögzítjük mely tartalmazza a fizetési határidő végét és  a részletek összegét. 

Külön feltétel, hogy az aktuális bérleti díjakat is fizetni kell a megadott határidőkre.

A hátralékosok tájékoztatva lettek az adósságkezelésben való részvétel lehetősségéről mellyel kapcsolatban a martfűi „Családsegítő Központ” nyújt tájékoztatást , segítséget.

Amennyiben a bérlő nem mutat együttműködési hajlandóságot vagy a megkötött megállapodásokban foglaltakat nem tartja be  úgy továbbiakban a Varga Ügyvédi Iroda jár el az Önkormányzat nevében és érdekében, és ha kell a bérleti szerződést felmondja valamint bérlemény elhagyására kötelezi.

A Bérlők Háza II.-III-ba kiküldött  15 db felszólításra: 

Kettő  személy nem reagált  a megadott határidőkre.

Az egyik bérlő átvette a felszólító levelet, de nem jelentkezett az adóssága rendezésére ,így az ügyét átadtuk a Varga Ügyvédi Irodának.

A másik bérlő nem vette át a levelet ,így újra kiküldtük postai úton. Esetében felül fogjuk vizsgálni, hogy életvitelszerűen használja-e a bérleményt . Amennyiben nem akkor  a bérleti szerződését felmondjuk. 

Egy bérlő időközben rendezte tartozását.

Kettő adós az adósságkezelési szolgáltatásban vállalta a hátraléka rendezését.

Kilenc tartozóval egyéni megállapodást kötöttünk melynek betartatását figyelemmel kísérjük a továbbiakban.

 Egy tartozó november hónapban kapta meg a felszólító levelet .

A Garzon lakásokba 20 db felszólító levelet küldtünk ki

Négy lakóval már elkészült a megállapodás.   Több bérlő  a „Családsegítő Szolgálatnál „ jelentkezett ,

amiről várjuk a hivatalos  visszajelzést.(együttműködési megállapodás, majd határozat)

Itt a jelentkezési  határidő november 30. így további megállapodások várhatóak.

A bérlakások felülvizsgálata  december hónapban történik meg.

II. Településüzemeltetési feladatok:

5./ A Fonyód-Bélatelepi önkormányzati üdülő  működése során a bevételek és a kiadások egyensúlyát kell megteremteni.

Határidő: 2011. december 31.

Felelős: intézményvezető

Válasz: 
 Fonyód – Bélatelepi üdülő:

Az üdülő önkormányzati üdülőként a Településellátó Szervezet üzemeltetésében működik. Az üdülési díjak a következők:

· Felnőtt (18 – 70 év között)

1700 Ft/fő/éj + áfa + ifa 
összesen: 2425 Ft/fő/éj

· 70 év fölött és 6 - 18 éves korú
 gyermek



1100 Ft/fő/éj + áfa
összesen: 1375 Ft/fő/éj

· 6 év alatti gyerekek





 ingyenes
Önkormányzati dolgozók kedvezményes áron üdülhetnek, de az „ingyenes” üdülés utáni szja-t, áfa-t, illetve az idegenforgalmi adót meg kell fizetniük:





2010. év





       2011. év
térítési díj:
szja    1700 * 25 % = 425

térítési díj:    zja: 1700 * 119 % * 16 % = 324



áfa

        106



áfa

                81



ifa

        300



ifa

              300

összesen
(Ft)
 
        831 

összesen
(Ft)
            
              705 

A fenti üdülési térítési díjakkal elszámolt bevételek, illetve az üdülő felmerült költségei a következők:

	
	2010. év
	2011. I-X. hó



	Bevételek


	1380
	944



	Felhalmozási jellegű kiadások
	720
	-

	Dologi kiadások
	1353
	1123

	Személyi jellegű kifizetések
	441
	312

	Járulékok
	107
	76

	Kiadások összesen
	2621
	1511


Az üdülőben felmerült költségek minden évben kötöttek, áramdíj, vízdíj, mosatás költségei, fűnyírás. A 2010. évben betervezett és megvalósult szobafalak szigetelésével kapcsolatos felújítási kiadás 720 eFt volt. Ezzel a munkával kapcsolatban merült föl nagyobb anyag, alkatrész kiadás. A 2011. évben nem sikerült felújításokat eszközölni az üdülőn, csak a szinten tartásra fordíthattunk.

A bevételek nagysága az üdülőnél függ az időjárástól, a kihasználtságtól. A vendégszám és vendég éjszakák aránya a következőképpen alakult:






2010. év


2011. év

Vendégszám



  285 fő


  279 fő

Vendégéjszaka



1283 éj


1325 éj




  A 2011. évi május, június havi időszakban az üdülő a hideg időjárás miatt szinte teljesen üres volt. Emellett június hónapban is és július hónapban is volt egy-egy csoport, amely ingyenesen üdülhetett. A kevesebb üdülő vendég, illetve a kedvezmények miatt a fizető vendégszám (214 fő) és vendégéjszaka (1035 éj) jóval alacsonyabb, ezáltal a bevétel is, mint 2010. évben.

Javaslatunk: 

Ahhoz, hogy a bevételek és kiadások egyensúlya megteremtődjön, áremelésre volna szükség. A felnőtt üdülési díjat 1700 Ft + áfa – ról 1950 Ft + áfa - ra kellene emelni, azonban még így is függene az időjárástól a kihasználtság. Az önkormányzati dolgozók kedvezménye csökkenne, az emelt díj 50 % - áért mehetnének üdülni.

A gyermekek és 70 éven felüliek kedvezménye megmaradna. 
II. Településüzemeltetési feladatok:
6./ A TESZ költségvetésében szereplő sportcsarnok és sportpálya rezsiköltségét a használat arányában kell megosztani és a meg nem térített költséget támogatásként kell nyilvántartani ( Városi Sportegyesület , Férfi Kézilabda Egyesület, Általános Iskola stb.)

Határidő: 2011. június 30. és folyamatos

Felelős: intézményvezető és gazdasági vezető
Válasz:
 Sportlétesítmények

A Településellátó Szervezet kezelésében van a sportpálya és sportöltöző, illetve a Mártírok út iskola és sportcsarnok. A sportpályát a Városi Sportegyesület használja, a fenntartásával kapcsolatos kiadások azonban a TESZ-t terhelik. 

A Mártírok úti sportcsarnok épületét a József Attila Általános Iskola, a Városi Sportegyesület és a női-, férfi kézilabda csapat is használja. Térítéssel vehetik igénybe körmérkőzéses kispályás labdarúgásra. 
Bevételek és kiadások (eFt)
	
	2010. év Sportcsarnok
	2011. I-X. hó Sportcsarnok
	2010. év Sportpálya
	2011. I-X. hó Sportpálya

	Felhalmozási jellegű kiadás
	4191
	0
	0
	0

	Személyi jellegű kiadások
	740
	468
	0
	0

	Járulékok
	200
	126
	0
	0

	Készlet beszerzések
	571
	527
	273
	3

	Szolgáltatások
	4855
	4985
	900
	1252

	Különféle dologi kiadások (áfa)
	1378
	1378
	286
	308

	Kiadások összesen
	11935
	7484
	1459
	1563

	Bevételek összesen
	300
	300
	0
	0


A kiszámlázott bevételek minimálisak a felmerülő költségek mellett. Az egyesületek ingyenes terem használatával kapcsolatban, amennyiben kiszámlázható lenne, a bérleti díjak a következőképpen nőhetnének:

· Női, férfi kézilabda egyesület és 

       Martfűi Labdarúgó SE

4,5 óra * 5 nap * 3500 Ft/alkalom
78750 Ft/hét 

 Összesen egy évre vetítve: 






2.835.000 Ft

· Ffi kézilabda (ősz + tavasz)

5 óra* 5 nap * 3500 Ft/alkalom

    175.000 Ft

· Női kézilabda (ősz + tavasz)

10 óra = 1 alkalom * 3500 Ft/alk.
        7.000 Ft

Összesen








3.017.000 Ft

Látható, hogy a fentiek alapján sem lehetne biztosítani a bevételek és kiadások egyensúlyát. Az általános iskolás gyermekek teremhasználat kötelezően ellátandó feladat, így ez sem számlázható. Mindezen foglalkozások mellett minimális idő maradt arra, hogy fizető teremhasználók igénybe vehessék a csarnokot.

Kérem a Tisztelt Képviselő-testületet tájékoztatásom elfogadására, és az alábbi határozati javaslat elfogadására.
Határozati javaslat

…………./2011.(IX. 29.) Határozat 
a lejárt határidejű határozatról     
Martfű Város Önkormányzatának Képviselő-testülete megtárgyalta a lejárt határidejű határozatról szóló jelentést, melyet jóváhagyólag elfogad, és  a Martfű Város Önkormányzata Településellátó Szervezete tevékenységéről szóló 40/2011.(IV.28.) önkormányzati határozatot, valamint az Ifjúságpolitikai Koncepció elfogadásáról szóló 90/2009.(X. 29.) önkormányzati határozatot a Képviselő-testület   továbbra is hatályban tartja. 

Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület Tagjai 

Martfű, 2011. november 15.

                                                                dr. Kiss Edit 

                                                                polgármester

Látta: Balogh Edith címzetes főjegyző

Készítette: Körmendi Andrásné 

